1802 кизоти самс сокай-видиель. 1804 кизонь Терюшевань стямать тапамда меле арась озксвал азондыкс. Корхнесь ломаттненди кристозшись юмай-арай, вяри кеподи эрзятнень сире пингонь койгоц. Рузонь озксвятихне ди полициень ётка якайхне пачфнесть вяри, кле, Алексеень Кузьма кошярясыне ломаттнень озонкшнемс аф шинь стяма шири, а шинь мадома шири, кле, отямшись сай тоста. Шкаймаряйть валонзон коряс, мъзярда эрзять озондоманза пачкодихть Шкайти, торазевихть кемгафтува атяпт, ди менельста модать лангс валги Давид и лама ангольда; синь кармайхть ётафтома парокстомома, тяда меле модать лангса илядыхть аныдек сят, кит ванфтыхть эрзянь койгть эса, эряйхть эрзянь койть коряс, корхтайхть эрзянь кяльса, якайхть эрзянь щамса. «Эрзять лангса кивок аф кармай азорондама, козялятненди кивок аф кармай пандома оброк. Эрзятне арайхть васенце ломанькс, лия кундьянь козятневок щайхть эрзянь щапт и арайхть эрзякс». Сонцень Алексеень Кузьма валонзон коряс, ня мяльхнень тейнза пачфнезень Мельседейсь. Шкаймаряйсь семботь тянь пачфнезе ломаттненди марстонь озкснень пингста. Озксвалонзон инкса Алексеень Кузьма аф весть наказакшнезь кошардовийсь, Терюшевань азорхне.

Дорофеень Закарь (рузкс Захар Фёдорович Дорофеев1890—1952) — мокшень валморайсь, ётафтысь, тонафтысь, од мокшень кяльвалть ушедыец. Шачсь марайковть 4-це шистонза, 1890 кизоня Салазгярьге велеса Спасскяень уезса, Томбунь аймакса (тяни Мордовия республикать Тарбеень районць) мокшень тъналса.

Намык Кемаль (туркакс: Namık Kemal ; 21 декабрьковста 1840, Текирдаг - 2 декабрьковста 1888, Хиос) — туркань поэт, сёрмадысь, журналист, прозаик ди переводчик.

Шачсь Оцю Березникса, Бозаева велеса, аф ичкозе Штырма шуди ляйть эзда. Аляц сёронь касфниель, комбайнероль. Цёрашабакс Геннадий сидеста якась лездома алянцты, эста нинге содазе-шарьхкодезе, кода сатневи кшись видити - сокайти. Мушендсь ётка книганьморафнемс, ёмластакиге кельгозе шачема кяльть, литературать. 8- це классонь аделамда меле тусь тонафнема Ичалкань педучилищав, а меле Н.П. Огаревонь лемса Мордовиянь государствань университету, филологиянь факультетти. Работась Мордовиянь телерадиокомитетса, аноклакшнесь литературнай передачат,меле ""Пионеронь вайгель"" (тяни ""Чилисема"") журналса, Писателень союзть художественнай литературань пропагандань бюросонза. Суваф Роосиянь писателень союзти.

Германие мастор, илань лемоц Федерациень Германие Республиксь (германокс Bundesrepublik Deutschland) - масторсь кучка Явропса. Пялевень масторкитьксоц моли Пялевень иневедьжирева, Балтонь иневедьге ди Данмасторонь ширес. Шиньстямаширеса ащи Полень мастор ди Чехмастор; пялешинь масторкитьксоц ули Австрие ди Швайцарие мархта, шивалгомширеса - Кранцмастор, Люксембур, Бельгие ди Недерлатт мархта.

Шведмастор илань коряс Шведмастор Оцязорксшись (шведокс Konungariket Sverige). Скандинавиень масторхнень эзда фкясь. Ащи Скандивиень нярьмасторса Пялевень явропса. Ули масторкитьксонза Норвегие ди Суоми мастор мархта, Балтонь иневедьге сонь ули тага фкя иневедьгитьксоц Данмастор мархта, тоса ащи Орезундонь седь. Шведмастор Явропонь Сотксонь масторхнень эзда фкясь 1 январьста 1995 кизоня ушедомс. Пряошец Стокольма ош.